joelniklaus/EU_Wikipedias huggingface dataset:
Heatstroke

Heatstroke on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Young Thug, yhdysvaltalainen laulaja-räppäri Pharrell Williams sekä yhdysvaltalaislaulaja Ariana Grande. Sen julkaisi Sony Music Harrisin viidennen, Funky Wav Bounces Vol. 1-studioalbumin toisena singlenä 31. maaliskuuta 2017. Kappaleen ovat sanoittaneet Harris, Thug, Williams, Grande, Brittany Hazzard, Robin Hannibal sekä Cecilie Karshøj, joista ensimmäinen myös tuotti sen.

"Heatstroke" oli kaupallisesti kohtalainen menestys, vaikka se ei menestynytkään yhtä hyvin kuin Harrisin edeltäjäsingle "Slide". Se pääsi singlelistan kolmenkymmenen parhaan joukkoon Alankomaissa, Australiassa, Espanjassa, Iso-Britanniassa, Skotlannissa ja Unkarissa. Kappale on myynyt julkaisunsa jälkeen platinaa Australiassa.

Lähteet

Vuoden 2017 kappaleet
Calvin Harrisin kappaleet
Ariana Granden kappaleet
Pharrell Williamsin kappaleet
Feels

Feels on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaiset laulaja-lauluntekijät Pharrell Williams ja Katy Perry sekä yhdysvaltalaisräppäri Big Sean. Sen julkaisi Sony Music Harrisin viidennen, Funk Wav Bounces Vol. 1-studioalbumin neljäntenä singlenä 15. kesäkuuta 2017. Kappaleen ovat sanoittaneet kaikki sen neljä esittäjää laulaja-lauluntekijä Brittany Hazzardin kanssa. Kappaleen tuotannosta vastasi puolestaan Harris. "Feels" on lajityypiltään disko-funk ja ska kappale joka sisältää elementtejä dancehallista, hip hopista ja electronicasta.

Kappaleelle on toteutettu myös Emil Navan ohjaama musiikkivideo, joka julkaistiin Harrisin YouTube-kanavalla 26. kesäkuuta 2017. Videolla nähdään kaikki neljä artistia rentoutumassa autiolla saarella. Kappaleelle on toteutettu myös toinen musiikkivideo, joka julkaistiin kaksi kuukautta ensimmäisen videon julkaisun jälkeen. Kyseisellä videolla nähdään kaikki neljä artistia esiintymässä yhtyeenä liveyleisön edessä.

"Feels" oli kansainvälinen menestys, sen päästyä singlelistan kärkeen Belgiassa, Islannissa, Iso-Britanniassa, Israelissa, Kroatiassa, Latviassa ja Libanonissa. Lisäksi se pääsi singlelistan viiden parhaan joukkoon seitsemässätoista muussa valtiossa kuten Australiassa, Malesiassa, Norjassa, Tanskassa ja Unkarissa. Kappale on myynyt julkaisunsa jälkeen platinaa tai enemmän kolmessatoista eri valtiossa.

Lähteet

Vuoden 2017 kappaleet
Calvin Harrisin kappaleet
Pharrell Williamsin kappaleet
Katy Perryn kappaleet
Sua Cara

Sua Cara (Suomeksi: Sinun kasvosi) on yhdysvaltalaisen DJ-tuotantotiimi Major Lazerin kappale, jolla vierailevat myös brasilialaislaulajat Anitta ja Pabllo Vittar. Se julkaistiin Major Lazerin neljännen, Know No Better EP:n toisena singlenä 30. heinäkuuta 2017. Kappaleen ovat sanoittaneet Thomas Pentz, Larissa Machado, Boaz Beatz, Pablo Bispo, Jefferson Jr., Arthur Marques, Umberto Tavares, Rashid Badloe, Giordano Ashruf, Rodrigo Antunes ja Shareef Badloe. Kappaleen tuotannosta vastasivat puolestaan Major Lazer sekä King Henry. Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä.

"Sua Cara" oli kohtalainen menestys muutamissa espanjankielisissä valtioissa, joissa se pääsi viidenkymmenen parhaan joukkoon. Näihin valtioihin lukeutuvat Brasilia ja Portugali. Kappale on ollut ehdolla vuoden 2018 Latin Grammy Awardsissa kategoriassa "Paras urbaani fuusio/esitys".

Lähteet

Vuoden 2017 kappaleet
Anittan kappaleet
Yhdysvaltalaiset musiikkikappaleet
Kehitys (kustantamo)

Osakeyhtiö Kehitys oli vuosina 1906–2016 Porissa toiminut kustannusyhtiö, joka julkaisi muun muassa Uusi Aika -sanomalehteä sekä poliittista kirjallisuutta. SDP-taustaisella yhtiöllä oli myös oma kirjapaino, jonka toiminimenä oli Kehityksen Kirjapaino.

Historia 

Porin Työväenyhdistys perusti Osuuskunta Kehityksen suurlakon jälkeen helmikuussa 1906 julkaisemaan Sosialidemokraatti-sanomalehteä. Sen ensimmäiseen johtokuntaan kuuluivat muun muassa Eetu Salin, Oskari Leivo, Wilho Laine, Fanny Ahlfors ja Toivo Rintala. Kehityksen ensimmäiseksi toimitusjohtajaksi valittiin Tahvo Ruotsalainen. Vuonna 1914 osuuskunta muutettiin osakeyhtiöksi, ja vuotta myöhemmin valmistui Kehityksen ensimmäinen oma toimitalo Porin keskustaan Antinkadun ja Itäpuiston kulmaukseen. Kehityksen Kirjapaino aloitti toimintansa vuonna 1907 kauppatorin laidalla Yrjönkadulla, josta se 1915 siirtyi uuteen lehtitaloon. Sisällissodan jälkeen Kehitys jatkoi Sosiaalidemokraatin seuraajaksi perustetun Uusi Aika -lehden kustantajana. 

Arkkitehti Jaakko Laaksovirran suunnittelema uusi viisikerroksinen toimitalo valmistui vanhan lehtitalon viereen Porin kauppatorin laidalle vuonna 1940. Sen liiketiloissa toimi pitkään muun muassa Kehityksen Kirjakauppa. Vuonna 1973 yhtiön toiminnot erotettiin niin, että Oy Kehitykselle jäi kirjapainotoiminta ja vastaperustettu Ajan Sana Oy vastasi julkaisutoiminnasta. Kehityksen uusi lehtitalo ja kirjapaino valmistuivat Aittaluotoon vuonna 1980.  

Vuonna 2000 Oy Kehitys ja Loimaan Kirjapaino Oy perustivat Allatum Oy:n, joka ryhtyi painamaan myös Uusi Aika -lehteä Porin Mikkolassa. Vuonna 2011 Kehityksen Kirjapaino myytiin Nelostuote-konserniin kuuluvalle Brand ID:lle. Sen toiminta loppui 2014, kun kirjapaino siirrettiin Nelostuotteen muiden tilojen yhteyteen Karjarannan kaupunginosaan.

Vuonna 2015 konsernissa tehtiin omistusjärjestelyjä, joiden yhteydessä Kehityksen omistama Ajan Sana Oy siirtyi kolmen porilaisen sosialidemokraattisen järjestön haltuun. Ne puolestaan luopuivat Oy Kehityksen omistuksesta, ja se siirtyi SDP-taustaisen sijoitusyhtiön Suomen Viestintärahoitus Oy:n omistukseen. Kehityksen toiminta loppui vuonna 2016, kun se yhdistettiin useiden muiden sosiaalidemokraattisten lehti- ja kustannusyhtiöiden kanssa Eteenpäin Oy:ksi. Ajan Sana puolestaan lopetti toimintansa 2019, jolloin Uusi Aika -lehti lakkautettiin kannattamattomana.

Lähteet 

Suomalaiset kustantamot
Suomalaiset kirjapainot
Suomen Sosialidemokraattinen Puolue
Porin media
Growtopia

Growtopia on Robinson Technologies -yhtiön kehittämä ja julkaisema hiekkalaatikkotyyppinen moninpeliä tukeva videopeli. Pelissä pelaajat voivat käydä kauppaa, jutella ja rakentaa maailmoja.

Growtopian tekijät Mike Hommel ja Seth Robinson ilmoittivat helmikuussa 2017 myyvänsä pelin Ubisoftille.

Growtopia on ollut Suomessa erittäin suosittu alakoululaisten keskuudessa. Pelissä oleva mahdollisuus anastaa toisen pelaajan omaisuutta on herättänyt keskustelua, ja ainakin Suomessa on nähty lieveilmiö, jossa peliä pelanneet lapset ja nuoret ovat olleet tarpeettomasti yhteydessä hätäkeskukseen jouduttuaan huijauksen kohteeksi.

Pelaaminen 

Growtopiaa on kuvattu kahdessa ulottuvuudessa pelattavaksi versioksi Minecraftista. Pelaaminen käsittää materiaalin hankintaa, rakentamista ja vuorovaikutusta toisten pelaajien kanssa. Peli ei itsessään määritä pelaajalleen mitään tiettyä tavoitetta, vaan pelaajat määrittelevät päämääränsä itse.

Lähteet

Aiheesta muualla 
Growtopian verkkosivut (englanniksi)
Robinson Technologiesin verkkosivut (englanniksi)

F-Securen asian­tuntija selvitti: Ei mitään merkkejä, että botit olisivat yrittäneet vaikuttaa presidentin­vaaleihin Twitterissä - Hs.fi 30.1.2018
Pekka Haavisto esiintyi Ylen vaalitentissä, tarkastimme faktat – tässä parhaat palat giffeinä - Nyt.fi 17.1.2018
Analyysi: Kun bottiarmeijakeskustelu lähti laukalle – Haaviston väitteet informaatiovaikuttamisesta hyvin hataralla pohjalla - Yle Uutiset 16.1.2018
Suomeen on syntynyt tuhansia Twitter-valetilejä lyhyessä ajassa – Supo: Ilmiö ei viittaa vaaleihin vaikuttamiseen - HS.fi 12.1.2018
Uudet verkkopelit koettelevat hyvän maun rajoja – "liikkeellä voi olla henkilöitä, joilla on rikollisia aikeita" - Yle Uutiset 23.1.2015

Android-pelit
IOS-pelit
Ilmaispelit
Pittsburgin piirikunta

Pittsburgin piirikunta () on Yhdysvaltojen Oklahoman osavaltiossa sijaitseva piirikunta. Vuonna 2019 väkiluvuksi arvioitiin 43 654. Sen pinta-ala on 3 570 neliökilometriä. Piirikunnan hallintokeskus ja suurin kaupunki on McAlester.

Piirikunnassa sijaitsee Oklahoma State Penitentiary -vankila.

Väestö 
Piirikunnan asukkaista 70 prosenttia on valkoisia ja 7,19 prosenttia intiaaneja. 98,8 prosenttia asukkaista on Yhdysvaltain kansalaisia. Piirikunnan väestön keski-ikä on 41 vuotta.

Kuvia piirikunnasta

Lähteet

Viitteet

Oklahoman piirikunnat
Förlaget

Förlaget on vuonna 2015 perustettu suomalainen kustannusyhtiö, joka julkaisee ruotsinkielistä kaunokirjallisuutta sekä lastenkirjoja. 

Förlagetin perusti Sophia Jansson, ja sen ensimmäiset kustannustoimittajat olivat aikaisemmin Schildts & Söderströms -kustantamossa työskennelleet Sara Ehnholm-Hjelm ja Tapani Ritamäki. Heidän mukanaan Schildts & Söderströmsiltä siirtyi Förlagetille 38 suomenruotsalaista kirjailijaa, joukossa muun muassa Jörn Donner, Claes Andersson, Märta Tikkanen, Monika Fagerholm ja Tua Forsström. Kustantamolla on myös oikeudet osaan Tove Janssonin teoksista.

Kustantamon taustalla on Muumien oikeuksia hallinnoiva Moomin Characters. Sen pääosakas Sophia Jansson on Tove Janssonin veljentytär.

Lähteet 

Suomalaiset kirjankustantamot
Suomenruotsalainen kulttuuri
Astra (aikakauslehti)

Astra (vuosina 1993–2012 Astra Nova) on vuonna 1919 perustettu suomenruotsalainen femistinen kulttuurilehti. Astran perusti naisjärjestö Svenska kvinnoförbundet, joka julkaisi lehteä vuotten 1992 saakka. Astran päätoimittajana on vuodesta 2020 lähtien toiminut Elliot Lundegård.

Lähteet 

Suomalaiset kulttuurilehdet
Suomalaiset yhteiskunnalliset lehdet‎
Suomalaiset ruotsinkieliset aikakauslehdet‎
Feminismi Suomessa
Suojeluskirje

Suojeluskirje, jonka synonyymejä ovat suojeluskirja, saattokirja, saattokirje, suojakirja, turvakirja ja turvakirje, on varsinkin historiallisina aikoina käytössä ollut asiakirja, joka turvasi haltijansa matkantekoa tai toimintaa yleensä. Suojeluskirjeen antoi hallitsija, sotapäällikkö tai korkea-arvoinen viranomainen tietylle henkilölle, yritykselle tai laitokselle. Tällaisia asiakirjoja, joissa antaja lupasi sen haltijalle erityistä suojelusta, käytettiin mitä erilaisemmissa yhteyksissä, ja niiden käyttö oli varsin yleistä.

Vielä 1900-luvulla suojeluskirjeitä käytettiin Euroopan ulkopuolella siirtomaissa, joissa eurooppalaisten valtioiden konsulit käyttivät tuomiovaltaa maansa kansalaisia koskevissa asioissa. Suojeluskirjeillä oli 1930-luvulla enää vähäinen merkitys ja niiden käyttö oli harvinaista. Suojeluskirjeeksi on kutsuttu myös asiakirjaa, jossa valtio ilmoittaa ottavansa valtansa alle siirtomaayhtiölle kuuluvan alueen.

Saattokirjaksi tai turvakirjaksi on nimitetty myös diplomaateille annettavaa asiakirjaa, jonka avulla valtionrajan ylitys sujui esteettömästi.

Toisessa maailmansodassa oli yleisessä käytössä etukäteen hyväksytyille puolueettomien valtioiden laivoille myönnetty lähtölupa ja turvakirja, josta käytettiin englannin kielistä nimitystä navicert tai ship’s warrant.

Katso myös
Turvalupa

Lähteet

Oikeushistoria
Joanne (kappale)

Joanne on yhdysvaltalaislaulaja Lady Gagan kappale. Sen julkaisi Interscope Records hänen viidennen, Joanne-studioalbumin kolmantena ja viimeisenä singlenä Italiassa 22. joulukuuta 2017 ja sen pianoversio nimeltään "Joanne (Where Do You Think You're Goin'?)" muualla maailmassa 26. tammikuuta 2018. Kappaleen ovat sanoittaneet ja tuottaneet Gaga, Mark Ronson ja BloodPop. Gaga sai inspiraation kappaleen tekoon hänen edesmenneestä tädistään, Joanne Germanottasta ja siitä tuli keskipiste kappaleen albumin musikaaliselle tyylisuunnalle. Hän pyrki siihen että kappaleella olisi parantava vaikutus niille jotka ovat joutuneet kamppailemaan menettämisen ja kipujen kanssa.

"Joanne" on musikaalisesti country kappale, joka kertoo sanoiltaan Joannen kuolemasta Gagan perheen näkökulmasta. Ennen singlejulkaisua kappaleella oli jo pientä listamenestystä Iso-Britanniassa ja Ranskassa. Gaga on esittänyt kappaleen livenä muun muassa vuoden 2018 Grammy-palkintogaalassa sekä hänen Joanne World Tour-kiertueella. Se on mukana myös vuonna 2017 julkaistun dokumenttielokuvan Gaga: Fife Foot Two kohtauksessa, jossa Gaga sekä hänen isoäitinsä kuuntelevat kyseistä kappaletta.

Kappaleen pianoversiolle on toteutettu myös musiikkivideo, joka julkaistiin singlen julkaisupäivänä. Video jatkaa albumin aiempien kappaleiden musiikkivideoiden muodostamaa löyhää tarinaa. Kappale voitti Grammyn vuoden 2019 Grammy-palkintogaalassa kategoriassa "Paras pop soolo esitys".

Lähteet

Vuoden 2017 kappaleet
Lady Gagan kappaleet
Green Light

Green Light on uusiseelantilaisen laulaja-lauluntekijä Lorden kappale. Sen julkaisi Universal Music New Zealand hänen toisen, Melodrama-studioalbuminsa johdantosinglenä 2. maaliskuuta 2017. Kappaleen ovat sanoittaneet Lorde, Jack Antonoff ja Joel Little, joista kaksi ensimmäistä myös tuottivat sen Frank Dukesin sekä Kuk Harrellin kanssa. "Green Light" on lajityypiltään elektropop, dance-pop ja post-disco kappale ylätempoisella pianosäkeellä, käsitaputuksilla, bassolla ja jousisoittimilla. Kappaleen sana "green light" (vihreä valo) toimii Lorden kertoman mukaan liikenteellisenä kielikuvana joka antaa hänelle luvan edetä kohti tulevaisuutta.

"Green Light" sai pääosin positiivisen vastaanoton musiikkikriitikoilta, jotka kehuivat sen musikaalista tyyliä ja sanoituksia. Sitä kutsuttiin erohymniksi. Muutamat sivustot luokittelivat sen yhdeksi vuoden 2017 parhaimmista kappaleista, New Musical Expressin ja The Guardianin listatessa sen vuoden parhaimmaksi. Kappale oli kaupallisesti kansainvälinen menestys, sen päästyä muun muassa Yhdysvaltain Billboard Hot 100-listan sijalle 19. sekä Kanadan Canadian Hot 100-listan sijalle 9. Oseaniassa kappale pääsi Australiassa sijalle 4. ja artistin kotimaassa Uudessa-Seelannissa puolestaan listan kärkeen. "Green Light" myi platinaa Iso-Britanniassa ja Yhdysvalloissa. Lisäksi se myi Uudessa-Seelannissa kaksinkertaista ja Australiassa nelinkertaista platinaa.

Kappaleelle on toteutettu myös Grant Singerin ohjaama musiikkivideo, joka julkaistiin Lorden YouTube-kanavalla singlen julkaisupäivänä. Videolla nähdään Lorde lähtemässä yöklubilta ja kävelemässä pitkin Los Angelesin katuja hänen pyrkiessään eron jälkeen elämässä eteenpäin. Videon visuaalit kiinnittivät kriitikoiden huomion, jotka ylistivät laulajan uutta taiteellista tyylisuuntaa. Lorde on esittänyt kappaleen livenä muun muassa Saturday Night Livessä New Yorkissa sekä Coachella Valley Music Festivalilla Kaliforniassa. Kappaletta on käytetty televisiosarjojen Kolme miestä ja tyttö, Quantico ja Siesta Key soundtrackeillä.

Lähteet

Vuoden 2017 kappaleet
Uusiseelantilaiset musiikkikappaleet
Perfect Places

Perfect Places on uusiseelantilaisen laulaja-lauluntekijä Lorden kappale. Sen julkaisi Universal Music New Zealand hänen toisen, Melodrama-studioalbumin toisena singlenä 1. kesäkuuta 2017. Kappaleen ovat sanoittaneet Lorde, Jack Antonoff ja Andrew Wyatt, jotka myös tuottivat sen Frank Dukesin kanssa. "Perfect Places" on lajityypiltään elektropop-kappale jota on ehostettu basso, syntetisaattori ja rumpukonebiiteillä. Sanoiltaan kappale seuraa Lorden päätelmää "teinijuhlakierteestä" Melodramalla, tuumaillen missä hänen täydelliset paikkansa ovat.

"Perfect Places" sai pääosin positiivisen vastaanoton musiikkikriitikoilta, jotka kehuivat kappaleen sanoja. Vaikka kappale ei onnistunut pääsemään singlelistoille Yhdysvalloissa, se pääsi kuitenkin listoille esimerkiksi Australiassa, Iso-Britanniassa ja Kanadassa. Kappaleelle on toteutettu myös Grant Singerin ohjaama musiikkivideo, joka julkaistiin Lorden YouTube-kanavalla 3. elokuuta 2017. Videolla nähdään Lorde lukuisissa kohtauksissa yksin rannalla, ravintolassa ja veneessä. Lorde on mainostanut kappaletta esittämällä sen livenä esimerkiksi The Tonight Show Starring Jimmy Fallonissa ja vuoden 2017 iHeart Radio Much Music Video Awardsissa.

Lähteet

Vuoden 2017 kappaleet
Uusiseelantilaiset musiikkikappaleet
Homemade Dynamite

Homemade Dynamite on uusiseelantilaisen laulaja-lauluntekijä Lorden kappale. Sen julkaisi Universal Music New Zealand alun perin 16. kesäkuuta 2017 osana tämän toista, Melodrama-studioalbumia. Kappale kuitenkin miksattiin myöhemmin uudelleen sekä julkaistiin albumin kolmantena ja viimeisenä singlenä 16. syyskuuta 2017. Miksatulla versiolla esiintyvät Lorden lisäksi myös Khalid, SZA sekä Post Malone. Tämä oli ensimmäinen kerta kun Lorden kappaleella vierailee joku toinen esiintyjä sitten vuonna 2015 julkaistun kappaleen "Magnets". Kappaleen alkuperäisen version ovat sanoittaneet Lorde, Tove Lo, Jakob Jerlström sekä Ludvig Söderberg, joista ensimmäinen myös tuotti sen Frank Dukesin sekä Kuk Harrellin kanssa. Miksattua versiota ovat olleet sanoittamassa alkuperäisten sanoittajien lisäksi myös kaikki vierailevat artistit.

Molemmat versiot saivat pääosin positiivisen vastaanoton musiikkikriitikoilta. Kaupallinen menestys oli molemmilla versioilla kohtalaista, alkuperäisen version päästyä singlelistan viidenkymmenen parhaan joukkoon Slovakiassa, Tšekissä ja Uudessa-Seelannissa, miksatun version päästyä puolestaan singlelistan viidenkymmenen parhaan joukkoon Alankomaissa, Australiassa ja Uudessa-Seelannissa. Miksattu versio myi Australiassa kaksinkertaista platinaa.

Lähteet

Vuoden 2017 kappaleet
Uusiseelantilaiset musiikkikappaleet
Yhdysvaltalaiset musiikkikappaleet
Işın Karaca

Işın Karaca (s. 7. maaliskuuta 1973 Lontoo, Yhdistynyt kuningaskunta) on kyproksenturkkilainen laulaja. Vuoteen 2020 mennessä häneltä oli ilmestynyt yhdeksän albumia.

Diskografia 

 Anadilim Aşk (2001)
 İçinde Aşk Var (2004)
 Başka 33/3 (2006)
 Uyanış (2009)
 Arabesque: Geçmiş, Geçmemiş Hiç... (2010)
 Arabesque II: Geçmiş Bize Yakışıyor (2011)
 Her Şey Aşktan (2013)
 Ey Aşkın Güzel Kızı (2015)
 Eyvallah (2017)
 Sen Ben Aşk (2022)

Aiheesta muualla 
 

Kyproslaiset laulajat
Turkkilaiset laulajat
Vuonna 1973 syntyneet
Elävät henkilöt
Nyrkkeilyn maailmanmestaruuskilpailut 2015

Vuoden 2015 nyrkkeilyn maailmanmestaruuskilpailut järjestettiin 5.–18. lokakuuta Dohassa, Qatarissa. Nämä olivat miesten 18. maailmanmestaruuskilpailut. Kisoissa oteltiin kymmenessä painoluokassa. Kisojen menestynein maa oli Kuuba, jonka nyrkkeilijät voittivat neljä kultaa, kaksi hopeaa ja yhden pronssin.

Lähteet 

Nyrkkeilyn maailmanmestaruuskilpailut
Vuoden 2015 urheilu
Qatarin urheilu
Doha
Suomen nyrkkeily

Nyrkkeily alkoi Suomessa 1900-luvun alkupuolella. Karl Stockmann toi ensimmäiset nyrkkeilykintaat Suomeen 1880-luvulla mutta ensimmäinen yleisölle tarkoitettu nyrkkeilynäytös käytiin Helsingin Kaisaniemen kentällä 8. heinäkuuta 1905 ja Viktor Smeds järjesti ensimmäiset julkiset nyrkkeilykilpailut Helsingissä Hippodromin sirkuksessa 1. lokakuuta 1921. Helsingin Nyrkkeilyseura perustettiin vuonna 1912 ja Suomen Nyrkkeilyliitto vuonna 1923, jonka joulukuussa kilpailtiin ensimmäiset Suomen-mestaruuskilpailut. Jo aiemmin samana vuonna Työväen Urheiluliitto järjesti omat mestaruuskilpailunsa. Vuonna 2020 Suomen Nyrkkeilyliittoon kuuluu yli sata seuraa.

Suomen Ammattinyrkkeilyliitto perustettiin vuonna 1935 ja samana vuonna järjestettiin Suomessa ensimmäinen ammattilaisnyrkkeilyilta, jonka pääottelija oli vuonna 1938 raskaan sarjan maailmanmestarin toiseksi haastajaksi arvostettu Gunnar Bärlund. Ensimmäisenä suomalaisena ammattilaisnyrkkeilyn Euroopan-mestaruuden voitti vuonna 1951 Elis Ask, joka sittemmin toimi merkittävänä ammattilaisnyrkkeilyn promoottorina. Olli Mäki otteli ensimmäisenä suomalaisena maailmanmestaruudesta Helsingin olympiastadionilla 17. elokuuta 1962. Ensimmäisenä suomalaisena ammattilaisnyrkkeilyn maailmanmestaruuden voitti Eva Wahlström Helsingin Hartwall Arenassa 25. huhtikuuta 2015.

Suomalaisnyrkkeilijöistä olympiakultaa ovat voittaneet Sten Suvio vuonna 1936 ja Pentti Hämäläinen vuonna 1952. Lisäksi suomalaiset ovat olympialaisissa saavuttaneet yhden hopeamitalin ja 13 pronssia. Vuonna 1974 alkaneissa amatöörinyrkkeilyn maailmanmestaruuskilpailuissa suomalaiset ovat saavuttaneet kolme hopeaa ja kuusi pronssia; miesten viisi mitalia ovat vuosilta 1978–2001 ja naisten neljä mitalia vuosilta 2010–2019. Amatöörinyrkkeilyn Euroopan-mestaruuden ovat suomalaisista voittaneet Gunnar Bärlund vuonna 1934, Olli Mäki vuonna 1959, Kalevi Marjamaa vuonna 1975, Tarmo Uusivirta vuonna 1979, Elina Gustafsson vuonna 2018 ja Mira Potkonen vuosina 2018–2019.

Vuoden 1952 Helsingin olympialaisten nyrkkeilykilpailujen lisäksi Suomessa on järjestetty Tampereella amatöörinyrkkeilyn maailmanmestaruuskilpailut vuonna 1993 sekä Euroopan-mestaruuskilpailut vuosina 1981 ja 2000. Vuodesta 1977 Tampereella on järjestetty vuosittain kansainvälinen Tammer-turnaus ja vuodesta 1982 Helsingissä GeeBee-turnaus.

Tampereella toimii vuonna 1991 perustettu Suomen nyrkkeilymuseo.

Suomen arvokisamitalistit

Suomen olympiamitalistit

Suomen MM-mitalistit

Suomen EM-mitalistit

Lähteet
Party for Socialism and Liberation

Party for Socialism and Liberation (PSL) on yhdysvaltalainen kommunistinen puolue, joka perustettiin vuonna 2004 sen jäsenten erottua Workers World Party-puolueesta.

PSL:n ehdokkaat vuoden 2020 presidentinvaaleissa olivat Gloria La Riva ja Leonard Peltier.

Ideologia 
PSL:n tavoite on johtaa vallankumousta, joka siirtää Yhdysvallat sosialismiin. He hylkäävät idean kapitalistisen järjestelmän hajottamisesta reformistisin keinoin, mutta ovat silti asettaneet ehdokkaita esimerkiksi Yhdysvaltain presidentinvaaleihin. PSL uskoo sosialismin olevan ensimmäinen kehitysvaihe kohti kommunismia, joka saavutettaisiin sosialismin kehityttyä ohi tarpeen valtiolle sekä luokkayhteiskunnan hävittyä.

Lähteet 

Yhdysvaltalaiset puolueet
Elsa Alkman

Elsa Alkman o.s. Ahlström (18. marraskuuta 1878 Ornäs – 1975) oli ruotsalainen kirjailija, viulisti ja poliitikko. Hänen isänsä oli insinööri O. Th. Ahlström ja äitinsä Clara Guinchard. Hän opiskeli Tukholman konservatoriossa viulunsoittoa 1897‒1900. Hän oli Eslövin köyhäinhoitolautakunnassa vuodesta 1911. Hän oli hallituksen jäsen Föreningen för kvinnans politiska rösträttissä (FKPR) 1911‒1913 ja Eslövin FKPR:ssä vuodesta 1907, Eslövin lukutuvassa 1912‒1913, Eslövin musiikkiseurassa vuodesta 1913, varapuheenjohtaja Eslövs försköningsföreningissä 1911‒1913, Eslövin lainakirjastossa vuodesta 1912. Hän oli mukana Norrköpingissä natsismin vastaisessa toiminnassa ja piti toisen maailmansodan aikana salaista natsismin vastaista keskustelupiiriä. Hän oli myös Fredrika Bremer-förbundetin hallituksen jäsen.

Alkman oli naimisissa vuodesta 1906 apteekkari O. E. Alkmanin kanssa.

Julkaisut
 En oförbätterlig, romaani, 1911
 Första maj, satunäytelmä, 1914.
 Rösträttsbrevet för dagen, 1916

Lähteet 

Ruotsalaiset feministit‎
Ruotsalaiset viulistit
Ruotsalaiset kirjailijat
Ruotsalaiset poliitikot
 Vuonna 1878 syntyneet
 Vuonna 1975 kuolleet
Orehovno (järvi Pustoškan piirissä)

Orehovno () on järvi Luoteis-Venäjällä Pihkovan alueen Pustoškan piirissä.

Maantietoa 
Järvi on 1,4 kilometriä pitkä, 0,85 kilometriä leveä ja sen pinta-ala on 59 hehtaaria. Se sijaitsee Sviblon kaakkoispuolella ja järviä erottaa toisistaan kapea harju, joka pistää esiin Svibolon rannasta niemenä. Järvi on keskeltä kapeampi kuin se on pohjois- ja eteläpäässään. Järvellä on kaksi saarta, joiden yhteispinta-ala on 4,4 hehtaaria. Ne sijaitsevat pohjois- ja eteläpäässä.

Luontoarvoja 
Järvi on metsäjärvi kaikkialta muualta, paitsi järven itärannasta, jossa rantaan ulottuu niittyjä tai peltoja. Peltojen yhteydessä on hieman asutusta, joka liittyy kulmakuntaan Šalai (). Järvestä on tavattu kalalajeina ainakin hauki, lahna, ahven, salakka, pasuri, karppi, ruutana, suutari, säyne, allikkosalakka, kiiski, mutakala, rantanuoliainen ja made, sekä joitakin Rutilus-suvun kalalajeja. Siinä elää myös rapu.

Vesistösuhteita 
Orehovno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järven valuma-alueen koko on 18,3 neliökilometriä. Siitä laskee lyhyt oja Svibloon, joka näyttää ilmakuvista kuitenkin olevan maatunut tai umpeenkasvut lahti tai salmi. Sviblo laskee vuorostaan Svibljankaa myöten Nevedrjankaan.

Huomautuksia

Lähteet 

Pihkovan alueen järvet
Nevedrjankan valuma-alue
Pustoškan piiri
Uwu

Uwu tai UWU voi tarkoittaa: 

 Uwu-kieli, tunnetaan myös nimellä Ayere-kieli 
 Uva Wellassan yliopisto  Sri Lankassa
 UwU on hymiö; katso Hymiö
Otto Dahlqvist

Otto Talanne (aiemmin Dahlqvist; 11. joulukuuta 1884 Oulu – 22. maaliskuuta 1939 Oulu)  oli suomalainen näyttelijä, teatterinjohtaja ja lavastaja. Hän teki valtaosan urastaan Oulun Työväen Näyttämöllä eri tehtävissä.

Ura 
Dahlqvistin vanhemmat olivat verhoilija Johan Valfrid Dahlqvist ja Anna Elisabeth Hurnanen. Hän aloitti näyttelijän uransa Oulun Työväen Näyttämöllä vuonna 1904 ja työskenteli siellä kahdeksantoista vuotta. 1920-luvulla Dahlqvist toimi työväen näyttämöiden johtajana Joensuussa, Pietarsaaressa, Ensossa ja Uuraalla. Vuonna 1929 hän aloitti Oulun Työväen Näyttämön johtajana.

Dahlqvist näytteli muun muassa Nummisuutareiden Mikko Vilkastuksen ja Iivarin sekä Seitsemän veljeksen Simeonin ja kanttorin. Laulunäytelmässä Tukkijoella Dahlqvist teki Rättärin ja Huotarin osat.

Dahlqvist suoritti verhoilijan opin isänsä verhoilijan liikkeessä. Verhoilijan työnsä lomassa Dahlqvist otti paljon osaa yhdistysrientoihin, kuuluen jo nuorena näytelmä- ja lauluseuroihin sekä Oulun Työväenyhdistyksen huvi- ja juhlatoimikuntiin. Oulun Työväenyhdistyksen mieskuoro Oraksen jäsenenä hän oli vuodesta 1903, ollen sanotun kuoron johtajana pariinkin otteeseen. Hän oli myös useiden torvisoittokuntien ja orkesterien jäsen. Muun muassa soittajana Pohjanmaan Jääkäripataljoonan ja Uudenmaan rykmentin soittokunnissa ja Oulun Työväenyhdistyksen torvisoittokunnassa Talanne oli useita vuosia. Viimeiset vuotensa Talanne asui Oulussa harjoittaen verhoilijan ammattia ja toimien iltanäyttelijänä Oulun Näyttämöllä. Talanne kuoli keuhkokuumeeseen Oulun lääninsairaalassa.

Lähteet

Viitteet

Aiheesta muualla 
OULUN TYÖVÄEN NÄYTTÄMÖN HISTORIA

Suomalaiset lavastajat
Suomalaiset näyttelijät
Suomalaiset teatterinjohtajat
Vuonna 1884 syntyneet
Vuonna 1939 kuolleet
Huone 301

Huone 301 (englanninkieliseltä myyntinimeltään Man in Room 301) on suomalainen kuusiosainen draamasarja, jonka pääosissa näyttelevät Antti Virmavirta, Jussi Vatanen, Kaija Pakarinen, Leena Pöysti, Andrei Alén ja Kreeta Salminen. Sarjan on ohjannut Mikko Kuparinen ja sen on käsikirjoittanut englantilainen käsikirjoittaja-näyttelijä Kate Ashfield. Kolmasosa sarjan tapahtumista on kuvattu Kreikassa.

Sarjan tapahtumat sijoittuvat vuosiin 2007 ja 2019. Sarjan lähtökohtana on juhannuksena 2007 tapahtunut ampuma-aseonnettomuus, jonka seurauksena Kurtin perheen puolitoistavuotias Tommi-poika kuolee. Syylliseksi todetaan naapurissa asuva 12-vuotias Elias Leppo. Vuonna 2019 Kurtin perheen ollessa lähdössä Kreikan-lomalle, alkaa perhe saada nimettömiä uhkausviestejä, joiden lähettäjäksi epäillään Eliasta. 12 vuotta vanha salaisuus alkaa selviämään.

Sarja esitettiin ensimmäisenä suomalaissarjana Canneseries-televisiofestivaaleilla 2020. Joulukuussa 2020 kerrottiin BBC:n ostaneen sarjan esitysoikeudet. Sarja tullaan esittämään BBC Four -kanavalla.

Rooleissa

Jaksot

Lähteet

Aiheesta muualla 
 Sarjan jaksot Elisa Viihde -palvelussa
 Sarjan traileri YouTubessa
 

2010-luvun televisiosarjat
Suomalaiset rikossarjat
Elisa Viihde -alkuperäissarjat
Riku Rikas (televisiosarja)

Riku Rikas (Richie Rich) on 2015 julkaistu Netflix-alkuperäissarja. Sarjan päähenkilö on Riku Rikas, poika joka ansaitsi biljoonan yhdessä yössä pullottamalla kasviksia pulloon. Rikun mukaan hän vangitsi salaman "tarkoituksella" sen osuttua pulloon, jolloin syntyi energianlähde, jonka hän myi. Sarjassa seikkailevat mm. Rikun kateellinen sisko Harper Rikas, tyhmähkö ja laiskanpuoleinen isä Cliff Rikas, kitsas rahastonhoitaja Murray, rahojen tuhlaaja, ostareiden kuningatar Darcy ja 13-vuotias tunnetun räppärin poika Tahj "T-Nice". Muita sarjan hahmoja ovat Irona, Bulldozah ja Swedish House Sensation.

Lähteet: 
 Netflixin Riku Rikas on oman onnensa herra: https://www.v2.fi/uutiset/viihde/19129/Netflixin-Riku-Rikas-on-oman-onnensa-herra--paivitetty/
 Netflixin Riku Rikas on oman onnensa herra - päivitetty: tulossa vain amerikan markkinoille - https://www.v2.fi/uutiset/viihde/19129/Netflixin-Riku-Rikas-on-oman-onnensa-herra--paivitetty/

Netflix-alkuperäissarjat
Sarjakuviin perustuvat televisiosarjat
Electricity (Silk Cityn ja Dua Lipan kappale)

Electricity on brittiläis-amerikkalaisen musiikkiduo Silk Cityn sekä brittiläislaulaja Dua Lipan musiikkikappale. Sen julkaisi Columbia Records digitaalisesti ladattavana singlenä 6. syyskuuta 2018. Kappale on liitetty sekä Silk Cityn omalle Electricity EP:lle että Lipan oman debyyttistudioalbumin lopulliseen versioon. Kappaleen ovat sanoittaneet Lipa, Silk City, Diana Gordon, Romy Madley Croft, Philip Meckseper, Jacob Olofsson, Rami Dawod, Maxime Picard ja Clément Picard. Sen tuotannosta vastasivat puolestaan Silk City, The Picard Brothers, Jarami, Riton, Alex Metric ja Jr Blender. Kappaleelle on toteutettu myös Bradley & Pablon ohjaama musiikkivideo, joka julkaistiin Mark Ronsonin, Silk Cityn jäsenen YouTube-kanavalla 5. syyskuuta 2018. Videon visuaalit sisältävät viittauksia vuoden 2003 Koillis-Yhdysvaltojen laajamittaiseen sähkökatkokseen, samalla kun Lipa tanssii hylätyssä varastorakennuksessa.

"Electricity" oli kaupallisesti kohtalainen menestys, sen päästyä singlelistan viiden parhaan joukkoon Alankomaissa, Iso-Britanniassa, Israelissa, Kroatiassa ja Latviassa sekä kymmenen parhaan joukkoon Belgiassa, Irlannissa, Libanonissa ja Skotlannissa. Kappale voitti Grammyn vuoden 2019 Grammy-palkintogaalassa kategoriassa "Paras tanssikappale".

Lähteet

Vuoden 2018 kappaleet
Dua Lipan kappaleet
Yhdysvaltalaiset musiikkikappaleet
Promises (Calvin Harrisin ja Sam Smithin kappale)

Promises on skotlantilaisen DJ-tuottaja Calvin Harrisin sekä brittiläisen laulaja-lauluntekijä Sam Smithin musiikkikappale. Sen julkaisivat Columbia Records ja Sony Music Entertainment digitaalisesti ladattavana ja suoratoistettavana singlenä 17. elokuuta 2018. Kappaleen ovat sanoittaneet Harris, Smith ja Jessie Reyez, joista viimeisin esittää myös kappaleen lisävokaalit. Kappaleen tuotannosta vastasi puolestaan Harris. Kappaleelle on toteutettu myös Emil Navan ohjaama musiikkivideo, joka julkaistiin 4. syyskuuta 2018. Videolla kunnioitetaan HLBT-yhteisöä.

"Promises" oli kaupallisesti kansainvälinen menestys, sen päästyä singlelistan kärkeen Belgiassa (Flanderi), Irlannissa, Islannissa, Iso-Britanniassa, Israelissa, Kroatiassa, Latviassa, Libanonissa, Skotlannissa ja Sloveniassa sekä viiden parhaan joukkoon Alankomaissa, Australiassa, Belgiassa (Vallonia), Norjassa, Ruotsissa, Saksassa, Slovakiassa, Sveitsissä, Tanskassa ja Unkarissa. Lisäksi se on myynyt Iso-Britanniassa sekä Italiassa kaksinkertaista ja Australiassa, Meksikossa sekä Puolassa nelinkertaista platinaa.

Lähteet

Vuoden 2018 kappaleet
Calvin Harrisin kappaleet
Atte Sihvonen

Atte Sihvonen (s. 18. helmikuuta 1996, Turku) on suomalainen jalkapalloilija. Hän edustaa kaudella 2022 Veikkausliigassa pelaavaa FC Hakaa. Kausina 2019–2020 hän edusti Veikkausliigassa Rovaniemen Palloseuraa. Hän on pelipaikaltaan keskuspuolustaja tai puolustava keskikenttäpelaaja. 

Sihvosen kasvattajaseura on TPS. TPS:n juniorikauden jälkeen hän edusti kaudella 2017 Kakkosessa pelannutta Salon Palloilijoita. Seuraavalla kaudella hän siirtyi Ykkösessä pelanneen Ekenäs IF:n (EIF) riveihin. Sieltä hän siirtyi joulukuussa 2018 RoPSiin. Hän pelasi Veikkausliigassa ensimmäisellä kaudellaan 26 ottelua, joissa hän teki kaksi maalia, ja toisella kaudellaan 17 ottelua. Helmikuussa 2021 Sihvonen teki 1+1-vuotisen sopimuksen TPS:n kanssa.

Lähteet 

Suomalaiset jalkapalloilijat
Vuonna 1996 syntyneet
Elävät henkilöt
Margaret Macdonald Mackintosh

Margaret Macdonald Mackintosh (5. marraskuuta 1865 Tipton – 7. tammikuuta 1933 Lontoo) oli englantilaissyntyinen, Skotlannin Glasgow’ssa työskennellyt, jugendtyyliä ja symbolismia edustanut akvarellimaalari ja muotoilija. 

Glasgow’n taidekoulussa syntyi 1870-luvulla jugendtyyliä edustanut kuvataideryhmä Glasgow School. Ryhmän kukoistuskausi jatkui 1910-luvulle saakka. 1890-luvun alkupuolella siihen kuuluvia pienryhmiä kutsuttiin nimillä the Group of Four (eli the Spook School), the Glasgow Girls ja the Glasgow Boys. Margaret Macdonald kuului sekä Four-ryhmän että Glasgow Girls -ryhmän keskeisimpiin jäseniin. Virikkeitä töihinsä hän sai Raamatusta, Homerokselta, runoilija William Morrisilta, Dantelta ja Maurice Maeterlinckiltä. 

Four-ryhmä muodostui taidenkoulun neljästä opiskelijasta: arkkitehtiopiskelijoista Charles Rennie Mackintosh ja J. Herbert McNair sekä kuvataidetta opiskelleista englantilaisista sisarista Margaret ja Frances Macdonaldista. Itsenäisesti ja yhteistyössä he tekivät innovatiivista ja provokatiivista grafiikkaa ja koristetaidetta. Heidän töitään oli esillä Liegessä, Pariisissa, Lontoossa, Venetsiassa ja muualla. Niitä julkaistiin erityisesti The Studio -lehdessä ja The Yellow Bookissa. Tämä nosti Glasgow'n taiteelliseksi keskukseksi, joka oli tyyliltään tunnistettava. 

Vuonna 1899 McNair ja Frances Macdonald avioituivat, Mackintosh ja Margaret Macdonald puolestaan seuraavana vuonna. Nelikko esiintyi yhdessä vielä vuoden 1902 kansainvälisessä modernin koristetaiteen näyttelyssä Torinossa. 

Vuosina 1895–1924 Margaret Macdonald osallistui yli 40 näyttelyyn eri puolilla Eurooppaa ja Amerikkaa. Hänen aviomiehensä kerrotaan sanoneen, että Margaret on nero, kun taas hänellä itsellään on vain lahjakkuutta. Margaret MacDonald sai elinaikanaan yhdessä miehensä kanssa useita palkintoja. Hänen maineensa on kuitenkin vähentynyt: hänen kuolemansa jälkeen lehdistössä oli hänestä vain lyhyitä maininintoja, ja nykyajan taidehistoriallisissa arvioissa häntä vähätellään.

Galleria

Lähteet

Englantilaiset taidemaalarit
Vuonna 1865 syntyneet
Vuonna 1933 kuolleet
Englantilaiset kuvataiteilijat
Jasin-Amin Assehnoun

Jasin-Amin Assehnoun (s. 26. joulukuuta 1998) on jalkapalloilija, joka edustaa Eredivisiessä pelaavaa FC Emmeniä. Hänellä on Suomen ja Marokon kansalaisuudet. Assehnoun pelasi juniorivuosinaan pääkaupunkiseudulla Pitäjänmäen Tarmon, HJK:n, PK-35:n ja FC Espoon riveissä. Aikuisten ensimmäisenä seurana toimi vuodesta 2017 Kakkosessa pelannut FC Espoo, josta hän siirtyi loppukesästä 2018 Veikkausliigaan FC Lahden riveihin. Assehnoun teki FC Lahden kanssa kahden ja puolen vuoden sopimuksen kauden 2020 loppuun. FC Lahtea Assehnoun edusti lopulta kolmen vuoden ajan ennen siirtoaan FC Emmeniin kesällä 2021.

Assehnoun on ollut vuosina 2019–2020 Suomen alle 21-vuotiaiden joukkueen vahvuudessa ja pelannut 13 maaottelua. Assehnoun sai ensimmäisen kutsunsa A-maajoukkueeseen, kun hänet nimettiin EM-lopputurnausta edeltävään leiriryhmään 19.5.2021. Assehnoun teki A-maajoukkuedebyyttinsä harjoitusottelussa Ruotsia vastaan 29.5.2021. Lopulliseen EM-kisajoukkueeseen Assehnounia ei kuitenkaan valittu. Syyskuussa 2022 A-maajoukkueen päävalmentaja Markku Kanerva kertoi Assehnounin tavoittelevan tulevaisuudessa Suomen sijaan paikkaa Marokon A-maajoukkueessa.

Lähteet 

Suomalaiset jalkapalloilijat
Marokkolaiset jalkapalloilijat
Vuonna 1998 syntyneet
Elävät henkilöt
Back to You (Selena Gomezin kappale)

Back to You on yhdysvaltalaislaulaja Selena Gomezin musiikkikappale. Sen julkaisi Interscope Records digitaalisesti ladattavana singlenä televisiosarjan Kolmetoista syytä toisen tuotantokauden soundtrack-levyltä 10. toukokuuta 2018. Kappaleen ovat sanoittaneet Gomez, Parrish Warrington, Diederik Van Elsas, Amy Allen ja Micah Premnath. Kappaleen tuotannosta vastasivat puolestaan Ian Kirkpatrick ja Trackside. Kappaleelle on toteutettu myös Scott Cudmoren ohjaama musiikkivideo, joka julkaistiin Gomezin YouTube-kanavalla 5. kesäkuuta 2018. Videon teema on inspiroitu vuonna 1965 julkaistusta ranskalaisen uuden aallon elokuvasta Hullu Pierrot.

"Back to You" oli kaupallinen menestys, sen päästyä singlelistan viiden parhaan joukkoon Alankomaissa, Australiassa, Irlannissa, Kanadassa, Kreikassa, Malesiassa, Singaporessa, Slovakiassa, Tšekissä ja Unkarissa sekä kymmenen parhaan joukkoon Belgiassa, Norjassa, Portugalissa, Skotlannissa, Suomessa ja Uudessa-Seelannissa. Kappale pääsi Yhdysvalloissa Billboard Hot 100-listan sijalle 18. joka teki siitä Gomezin viidennentoista peräkkäisen neljänkymmenen parhaan joukkoon päässeen kappaleen edellämainitulla listalla. Kappale on myynyt Australiassa ja Yhdysvalloissa kaksinkertaista platinaa.

Lähteet

Vuoden 2018 kappaleet
Selena Gomezin kappaleet
Jeong Eun-kyeong

Jeong Eun-kyeong eli Jung Eun-kyeong (; hanja: 鄭銀敬, s. 1965 Gwangju) on eteläkorealainen lääkäri ja epidemologi (M.D., Ph.D.), joka on kesästä 2017 lähtien johtanut Korean tautienehkäisy- ja -valvontavirastoa (KCDA). 

Jung valmistui lääkäriksi Soulin valtionyliopiston lääketieteellisestä korkeakoulusta ja erikoistui perhelääkäriksi. Hän opiskeli myös kansanterveystieteen maisteriksi ja tohtoriksi ehkäisevän lääketieteen alalta.

Jung on työskennellyt tautienehkäisyn parissa ja oppinut niiden hoidosta useamman epidemian aikana jo ennen vuotta 2020. Työskenneltyään ensin perhelääkärinä Yangjun kaupungissa Soulin lähistöllä, Jung siirtyi vuonna 1995 tutkijaksi Etelä-Korean terveysministeriöön. Hän eteni ministeriön ensiapuosaston johtoon vuoden 2009 sikainfluenssaepidemian (H1N1) aikana, jolloin 750 000 eteläkorealaista sairastui tautiin. Hänet oli juuri nimitetty KCDC:n tautientorjuntakeskuksen johtoon kuusi vuotta myöhemmin, kun vuoden 2015 MERS-epidemia levisi. Tuolloin 38 ihmistä kuoli Etelä-Koreassa. Korean tautikeskusta kritisoitiin covid-19-tautia tappavamman, mutta heikommin tarttuvan MERSin hoidosta. Erityisesti tuolloin kritisoitiin yleisölle annetun tiedotuksen puutteita. Joissain kaupungeissa viranomaiset esimerkiksi havaitsivat MERS-potilaita siirrettävän paikallisiin sairaaloihin ilman että mitään ilmoitusta tästä olisi saatu KCDC:ltä. Epidemian jälkeen tapahtumia selvitettiin. Vaikka johtoa ei silloin erotettu, mutta Jung ja muiden viranhaltijoiden palkkaa alennettiin. Vuonna 2016 Jung kuitenkin sai vastuulleen uuden, hallituksen tautiepidemioiden koordinaatiosta vastaavan yksikön johtamisen. Tästä tehtävästä hänet nimettiin koko Korean tautienehkäisy- ja -valvontakeskuksen johtajaksi seuraavana vuonna. Syyskuussa 2020 hän jatkoi laajentuneen, covid-19-taudin vastatoimia asiantuntijalaitoksena johtavan, Korean tautivirastoksi muuttetun organisaation johdossa.

Hän on noussut koronaviruspandemian aikaisen, helmi-huhtikuun 2020 toimintansa johdosta erääksi koronapandemian vastaisen taistelun esikuvaksi ja kansallissankariksi maassaan. Ominaista Etelä-Korean covid-19-epidemian vastatoimille on ollut varhaisen vaiheen laajamittainen testaus ja tartuntaketjujen jäljittäminen yhdistettynä maan hyvätasoiseen terveydenhoitoon ja määrätietoisiin rajoitustoimenpiteisiin. Tämän on johtanut verraten pieniin kuolonuhrimääriin väkilukuun suhteutettuna. Tätä on verrattu jo maaliskuussa esimerkiksi Yhdysvaltojen johdon verraten leväperäiseen suhtautumiseen epidemiaan.

Lähteet

Aiheesta muualla
South Koreans post supporting messages on social media to health authorities fighting COVID-19 (Feb 28, 2020, video: 1:46)  (youtube.com)

Eteläkorealaiset tieteilijät
Lääkärit
Epidemiologit
Vuonna 1965 syntyneet
Elävät henkilöt
Kansallisruoka

Kansallisruoka on valtiolle tyypillinen ruokalaji tai sen osa, jolla on satojen vuosien perinteet. Suomessa tyypillinen kansallisruoka on mämmi. Suomen viralliseksi kansalliruoaksi on kuitenkin valittu ruisleipä, joka sai vuonna 2017 järjestetyssä äänestyksessä ylivoimaisesti eniten eli lähes 10 000 ääntä. Muita samassa äänestyksessä suosittuja olivat karjalanpiirakka ja paistetut muikut. Savolaisten ja karjalaisten keskuudessa kalakukko on kansallisruoan asemassa, kun taas saamelaisten ja lantalaisten kansallisruokana voi pitää poronkäristystä.

Lähteet 

Ruokakulttuuri
Kansalliset keittiöt
Kovajuottaminen

Kovajuottaminen on metallien liittämistä toisiinsa käyttäen liitoksessa metallia tai metalliseosta, jonka sulamispiste on alhaisempi kuin liitettävien materiaalien. Kovajuottamisessa juote sulaa yli 450 °C:n lämpötilassa erotuksena pehmeä- tai pehmytjuottamisesta jossa lämpötila on alhaisempi.

Kovajuottoa käytetään muun muassa putkitöissä mitä nimitetään myös kapillaarijuotoksi. 

Menetelmää, jossa myös liitettävät aineet sulavat kutsutaan hitsaamiseksi.

Putkistot 

Putkitöissä juottamisella on ollut keskeinen osa kupariputkien liitoksissa, vaikka nykyisin niin kutsutut helmi- ja puristusliitokset ovatkin yleistyneet. Juotosliitokset ovat kuitenkin vielä yleisiä, sillä ne ovat edullisempia kuin helmiliitokset. Lisäksi joissakin maissa asetukset sallivat tarkastetun juotosliitoksen jättämisen rakenteen sisään piiloon, kun taas helmiliitoksen suhteen tämä on kielletty. Kupariputkien liittämiseen hopeaa sisältävällä juotteella tarvittava lämpötila on noin 650–800 °C. Kun kupariosat on lämmitetty esimerkiksi kaasupolttimella lievästi punertaviksi, tuodaan muhviliitokseen noin putken halkaisijan verran juotetta. Juote kulkeutuu kapillaari-ilmiön ansiosta tasaisesti liitokseen. Joskus tätä liitostapaa kutsutaankin kapillaarijuottamiseksi.

Työturvallisuus 
Kaikkeen juottamiseen kuuluu kaksi perusriskiä. Korkeiden lämpötilojen vuoksi on palovammojen ja tulipalojen vaara. Toisaalta kuumista lisäaineista syntyvät "höyryt", juotoskäryt, ovat ihmiskeholle haitallisia ja voivat jopa olla myrkyllisiä.

Aiheesta muualla 

 KAMAT-tietokortit: Kovajuotos ja pehmeäjuotos - Työterveyslaitos

Valmistustekniikka
Rakennustyö
Juottaminen
Häkkänen

Häkkänen on suomalainen sukunimi, joka on muun muassa seuraavilla henkilöillä:

Antti Häkkänen (s. 1985), kokoomuslainen poliitikko
Helinä Häkkänen-Nyholm (s. 1971), oikeus- ja kriminaalipsykologian dosentti
Kaarle Juho Häkkänen (1842–1909),  maanviljelijä ja valtiopäivämies
Klaus Häkkänen (1905–1983),  juristi, hallintomies ja varatuomari
Matti Häkkänen (s. 1936), diplomaatti.
Etäopetus koronaviruspandemian aikana Suomessa

Etäopetus Suomessa koronapandemian aikana on ollut lähinnä toimenpide, joka osaltaan on pyritty hillitsemään koronaviruksen leviämistä Suomessa. Suomessa suljettiin koulut noin kahdeksi kuukaudeksi maalis-toukokuussa 2020. Suomen hallitus avasi koulut toukokuussa 2020 pariksi viikoksi. Syksyllä-keväällä 2020–2021 kouluja oli etäopetuksessa alueittain, tautitilanteen niin vaatiessa.

Koulujen sulkeminen 16. maaliskuuta 
Suomen valtioneuvoston 16. maaliskuuta 2020 tekemän päätöksen mukaisesti kaikki Suomen peruskoulut sekä oppilaitokset suljettiin 18. maaliskuuta 2020 koronaviruspandemian vuoksi ja opiskelijat siirtyivät etäopetukseen. Poikkeuksena olivat ne peruskoulun 1.-3. luokkien oppilaat, joiden vanhemmat työskentelivät yhteiskunnan kannalta kriittisillä aloilla. Lisäksi kevään ylioppilastutkinnon viimeiset kokeet suoritettiin 18.–20. maaliskuuta.

Koulujen avaaminen keväällä 2020 
29. huhtikuuta 2020 valtioneuvosto teki päätöksen varhaiskasvatuksen ja peruskoulujen avaamisesta lähiopetukselle porrastetusti 14. toukokuuta 2020 alkaen, mutta toisen asteen koulutuksen ja korkeakoulujen osalta ei vielä tehty päätöstä. Kouluissa noudatetaan kuitenkin koronavirusepidemian vuoksi edelleen erityisjärjestelyjä. Opetus voidaan esimerkiksi järjestää vuoroissa niin, että osa oppilaista on koulussa aamupäivällä, osa iltapäivällä, ja oppilaita on samassa tilassa normaalia vähemmän. Myöskään perinteistä kevätjuhlaa ei järjestetä.

4. toukokuuta 2020 valtioneuvosto teki päätöksen toisen asteen oppilaitosten ja korkeakoulujen avaamisesta lähiopetukselle hallitusti ja porrastetusti 14. toukokuuta alkaen. Hallitus kuitenkin suosittelee näissä oppilaitoksissa etäopetuksen jatkamista.

Alueittaisia etäopetusjaksoja tautitilanteen mukaan 

Syksyllä 2020-talvella 2021 eri alueilla koulut siirtyivät monesti viikoksi-kolmeksi etäopetukseen, jos koulussa todettiin koronavirustapauksia ja/tai tautitilanne oli paha.

3. joulukuuta 2020 Helsingin, Espoon ja Vantaan toisen asteen oppilaitokset siirtyivät etäopetukseen.

8.–28. maaliskuuta Suomen peruskoulujen yläluokat ja toisen asteen oppilaitokset olivat valtioneuvoston päätöksen nojalla etäopetuksessa pahentuneen koronavirustilanteen takia. Peruskoulujen yläluokkien ja toisen asteen oppilaitosten etäopetusta jatkettiin muun muassa Etelä-Karjalan, Helsingin ja Uudenmaan ja Päijät-Hämeen sekä Varsinais-Suomen sairaanhoitopiirien alueilla 11. huhtikuuta asti.

Lähteet 

Koronaviruspandemia Suomessa
Suomen koulutus
Vedenjakajareitistö

Vedenjakajareitistö on Pieksämäellä Etelä-Savossa sijaitseva retkeilyalue, johon kuuluu 35 km patikointiin ja 40 km maastopyöräilyyn suunniteltuja reittejä, jotka on merkitty sinisillä viitoilla. Taukopaikkoja on yhteensä 20 erilaista ja matkalle osuu monenlaista luontoa: harjuja, kangasmetsää ja suoluontoa sekä erikoisia luonnon nähtävyyksiä. Reitistö avattiin käyttöön Luonnonpäivänä 26. elokuuta 2017. Reitistön kunnostuksesta ja ylläpidosta vastaa Pieksämäen kaupunki yhteistyökumppaniensa kanssa. PS Liikunta hoitaa käytännön kunnostustyöt.

Vedenjakajareitistö on helposti saavutettavissa monesta ilmansuunnasta myös julkisilla kulkuneuvoilla, koska reitistölle pääsee kahden kilometrin päästä Pieksämäen keskustasta. Omalla autolla liikkuessa parkkipaikkoja on käytettävissä eri puolilla reitistöä 18 kpl. Reittikartasta löytyvät kaikki P-paikat.

Reitistöltä löytyy myös laavuja, telttapaikkoja, varauskota ja kaluston vuokrausta.

Lähteet

Aiheesta muualla 

 vedenjakajareitistö.fi https://vedenjakajareitisto.fi/
 sport.pieksamaki.fi http://sport.pieksamaki.fi/vjr/
 retkipaikka.fi https://retkipaikka.fi/iso-parran-polulla-pieksamaen-vedenjakaja-reitistolla/
 rantapallo.fi https://www.rantapallo.fi/cillamaria/2020/02/17/vedenjakajareitisto-esteettomia-ja-monipuolisia-luontoreitteja-savon-sydamessa/

Retkeilyalueet
Pieksämäen luonto
Frithiof Alarik Tawaststjerna

Frithiof Alarik Tawaststjerna (28. lokakuuta 1824 Tukholma – 7. toukokuuta 1896 Helsinki) oli Venäjän keisarillisessa armeijassa palvellut suomalainen kenraalimajuri.

Frithiof Alarik Tawaststjernan vanhemmat olivat Ruotsin armeijan insinöörijoukkojen majuri Jakob Johan Tawaststjerna ja Magdalena Christina Cairenius ja puolisot vuodesta 1857 Selma Vilhelmina Lucander (k. 1867) ja vuodesta 1868 Josefina Maria Laurell, professori Axel Adolf Laurellin tytär. Kenraali Carl Johan Tawaststjerna oli hänen veljensä. 

Frithiof Alarik Tawaststjerna opiskeli Helsingfors Lyceumissa 1835–1839. Vuonna 1843 hänet otettiin nuoremmaksi aliupseeriksi Henkivartioväen Suomen tarkk’ampujapataljoonan 3. komppaniaan. Saman pataljoonan 2. komppaniassa hänet ylennettiin vuonna 1845 alivänrikiksi ja  Suomen krenatööritarkk’ampujapataljoonan 2. komppaniassa vänrikiksi 1846 ja aliluutnantiksi 1849. Seuraavana vuonna Tawaststjerna siirrettiin adjutantiksi pataljoonan esikuntaan ja 1852 palvelukseen 4. komppaniaan. Vuonna 1854 hänet siirrettiin Henkivartioväen Suomen tarkk’ampujapataljoonan reservipuolipataljoonaan. Seuraavana vuonna Tawaststjerna ylennettiin luutnantiksi ja nimitettiin reservipuolipataljoonansa kasööriksi. Hänet ylennettiin alikapteeniksi saman vuoden lopulla ja siirrettiin pataljoonan 3. komppaniaan lokakuussa 1856.

Kapteeniksi ylennettynä Tawaststjerna määrättiin kesällä 1857 9. Viipurin ruotujakoiseen tarkk’ampujapataljoonaan, siirrettiin sieltä seuraavana talvena 5. Mikkelin ruotujakoisen tarkk’ampujapataljoonan 3. komppanian päälliköksi ja edelleen joulukuussa 4. Kuopion ruotujakoisen tarkk’ampujapataljoonan 2. Jyväskylän komppanian päälliköksi. Vuonna 1864 hänet määrättiin 3. Donin jalkaväkirykmenttiin, majuriksi hän yleni kesällä 1865. Vuonna 1866 Tawaststjerna nimitettiin Donin jalkaväkirykmentin tarkka-ampujien päälliköksi ja vuonna 1867 rykmentin 1. pataljoonan komentajaksi. Hänet ylennettiin everstiluutnantiksi marraskuussa 1867.

Vuonna 1869 Tawaststjerna määrättiin Kazanin sotasairaalan tarkastajaksi, vuonna 1872 hänet siirrettiin 4. Kaprion jalkaväkirykmenttiin ja sieltä seuraavana vuonna 3. Narvan, kenraalisotamarsalkka, ruhtinas Vorontsovin jalkaväkirykmenttiin. Syksyllä 1874 hänet nimitettiin Dmitrovskin sotilaspiirin päälliköksi, everstiksi hän yleni helmikuussa 1882.  Tawaststjerna määrättiin Helsingin sotasairaalan tarkastajaksi tammikuussa 1883, eron sotapalveluksesta hän sai kenraalimajurina toukokuussa 1887.

Tawaststjerna oli aatelissäädyssä edustaja valtiopäivillä 1888 ja 1894.

Lähteet

 Suomalaiset kenraalit
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1824 syntyneet
Vuonna 1896 kuolleet